OpenLLM-France/wikimedia huggingface dataset:
# El Llac (l'Esquirol)

El Llac és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (15 x 13 m), coberta a dues vessants amb el carener perpendicular a la façana de migdia. Consta de planta, pis i golfes. La façana principal presenta a la planta un portal d'arc de mig punt amb la dovella central datada (1637), una finestra lateral rectangular apaïsada amb llangardaix i un portal modern. Al sector Est hi ha un cos adossat amb funcions de terrassa, que ocupa tota la planta de la façana Est, i que presenta a la façana de migdia un portal d'accés al garatge. Al primer pis de la façana principal presenta una finestra just a sobre del portal, amb els emmarcaments de gres i llinda esculturada i datada (1651), una altra finestra esculturada i amb ampit motllurat i un finestral modern al sector Oest. A les golfes s'observen dues finestretes i un petit porxo d'arc escarser. La façana Oest presenta a la planta baixa diverses obertures a les corts i cinc finestres al primer pis. La façana Nord presenta a la planta una finestra i al primer pis una balconada i dues finestres i a les golfes tres finestretes. La façana Est presenta el cos de terrassa a la planta i al primer pis dues finestres i un portal.

## Història

asia que pertany al terme de Sant Martí Sescorts, vinculat religiosament a Manlleu i civilment a la senyoria del Cabrerès. La seva demarcació forma part de la batllia del Cabrerès des del segle xv. Ara bé, la parròquia de Sant Martí Sescorts no es refon definitivament amb el municipi de l'Esquirol fins al 1824, quan el Consell de Castella va denegar l'existència de les "Masies de Santa Maria de Corcó", que havia funcionat entre el 1814 i el 1824 amb la capitalitat a Sant Martí Sescorts.

## Referències

* 1 2 «El Llac». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Ait Izdeg

Ait Izdeg (en àrab أيت ازدك, Ayt Izdag; en amazic ⴰⵢⵜ ⵉⵣⴷⵉ) és una comuna rural de la província de Midelt, a la regió de Drâa-Tafilalet, al Marroc. Segons el cens de 2014 tenia una població total de 6.819 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# El Niño de la Hipoteca

Guiu Cortés (Barcelona, 1982), conegut artísticament com El Niño de La Hipoteca, és un cantautor, compositor i músic català, nascut al barri de Guinardó de Barcelona.
El seu pare ostentava una col·lecció remarcable de vinils i cursà estudis al conservatori i a diferents escoles de música en les quals va aprendre a tocar diversos instruments. Guiu va estudiar el grau universitari d'Humanitats, mentre estudiava el grau, tocava puntualment al metro i a més, va passar per diferents bandes de música com Lechuga en los tanatorios, en la qual tocava el contrabaix, la botzina i feia alguns cors. Però la seva carrera musical neix realment el 2007 quan, després d'anar component els seus temes a casa, decideix gravar una maqueta i la comença a enviar a diversos concursos.
Amb la publicació del segon disc, la rebuda és bona i es dedica a fer concerts d'un lloc a l'altre combinant amb diferents festivals, festes majors i concerts populars. Després de més de cent concerts decideix endinsar-se en el món de Youtube per guanyar diners i adquirir una guitarra nova. El canal de Youtube li permet donar-se a conèixer.
El 2016, després d'aconseguir comprar-se una guitarra nova, decideix gravar Operación Guitarra Sessions que recull totes les cançons produïdes amb la coneguda Operación Guitarra. La seva carrera musical segueix a un bon ritme i imparteix diverses actuacions arreu de tota la Península Ibèrica i Llatinoamèrica. Amb gairebé 100.000 subscriptors al canal de Youtube, el 2017 decideix engegar el projecte Lo que hicimos en Youtube pero bien grabao que, com tots els anteriors, es pot escoltar a Youtube i a Spotify de manera gratuïta.

## Referències

* ↑ MARTORELLBARCELONA, NÚRIA «El Niño de la Hipoteca se pone la barretina» (en castellà). elperiodico, 16-02-2012.
* ↑ «Guiu Cortés». Ara.cat.
* ↑ PERIÓDICO, EL «El Niño de la Hipoteca presenta un concierto en el Auditori con grandes sorpresas» (en castellà). elperiodico, 30-05-2017.
* ↑ PERIÓDICO, EL «La Pegatina y Mundo Chillón, nuevos invitados al concierto del Niño de la Hipoteca» (en castellà). elperiodico, 13-06-2017.

## Enllaços externs

* Página web oficial
# Casillas

«Casillas» té aquests significats:
* Geografia:
** Casillas (Àvila), municipi de la província d'Àvila.
** Casillas de Flores, municipi de la província de Salamanca a la comunitat autònoma de Castella i Lleó.
** Casillas de Coria, municipi de la província de Càceres a la comunitat autònoma d'Extremadura.
* Biografies:
** Iker Casillas Fernández, jugador professional de futbol espanyol.
** Isaura Navarro i Casillas (València, 1973), política espanyola.
Viccionari
# Andoa

Andoa o Andwa (també autodenominats kandwash) es un poble amerindi de l'Amazònia que habita entre l'Equador i el Perú. Se situen en la província de Pastaza (Equador) i el departament de Loreto (Perú) respectivament.

## Història

Van ser reconeguts com a nacionalitat indígena de l'Equador en el 2004. Després de la guerra de 1943 amb el Perú, van subsistir del costat peruà.

## Ubicació

Els andoas mil·lenaris se situen en la conca baixa del riu Bobonaza.

## Economia

Són productors agrícoles, i s'alimenten dels seus propis fruits i arrels silvestres que conreen; a més també obtenen els seus productes de la caça.

## Referències

* 1 2 «Los andoas de Pastaza presumen su identidad» (en español). Diario El Tiempo, 15-10-2018. Arxivat de l'original el 27 de abril de 2019. [Consulta: 27 abril 2019].
* ↑ «Las vestimentas tradicionales se reflejan en catorce nacionalidades» (en español). Diario El Telégrafo, 31-10-2018. [Consulta: 27 abril 2019].
# Abrawayaomys ruschii

Abrawayaomys ruschii és una espècie de mamífer rosegador de la família dels cricètids. Viu a l'Argentina i el Brasil. Els seus hàbitats naturals són els boscos de plana i els boscos de bambú. Està amenaçat per la desforestació.
L'espècie fou anomenada en honor del naturalista brasiler Augusto Ruschi.

## Referències

* ↑ Pardiñas, U.; Teta, P.; Percequillo, A. Abrawayaomys ruschii. UICN 2016. Llista Vermella d'espècies amenaçades de la UICN, edició 2016, consultada el 22 abril 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 354. ISBN 978-0801893049.
# Botó d'opció

Un botó d'opció (en anglès radiobutton ) és un tipus de widget d'interfície gràfica d'usuari que permet a l'usuari triar una d'un conjunt predefinit d'opcions. Els botons d'opció s'arreglen en grups de dos o més i es mostren a la pantalla com, per exemple, una llista de forats circulars que poden contenir un espai blanc (per l'opció de "no seleccionat") o un punt (per a l'opció de "seleccionat"). Adjacent a cada botó d'opció normalment es mostra un text que descriu l'opció que representa el botó d'opció. Quan l'usuari selecciona un botó d'opció, qualsevol botó d'opció prèviament seleccionat en el mateix grup queda desmarcat. Un botó d'opció se selecciona donant clic al ratolí sobre l'opció o sobre el text, o bé usant una drecera de teclat.
Els botons d'opció (botons de ràdio) es diuen així en referència als botons físics que s'usen en els aparells de ràdio per seleccionar estacions preajustades - quan es pressiona un dels botons, els altres botons salten.
És possible que, inicialment, cap dels botons d'opció en un grup estigui seleccionat. Aquest estat no es pot restaurar interaccionant amb el widget del botó d'opció (però és possible a través d'altres elements de la interfície d'usuari).
Un aspecte interessant dels botons d'opció, quan s'utilitzen en un formulari HTML, és que si no es marca cap botó en un grup, llavors no es passa cap parell nom-valor quan s'envia el formulari. Per exemple, per a un grup de botons d'opció anomenat Sexe, amb les opcions de Masculí i Femení, la variable Sexe no passaria, ni tan sols amb un valor en blanc.

## Vegeu també

* GUI
* Checkbox
* Caixa combinada

## Referències

* ↑ Matthew MacDonald. Pro Silverlight 4 in C#. Apress, 31 juliol 2010, p. 162–. ISBN 9781430229797 [Consulta: 26 març 2011].
# Font del Llop

La Font del Llop és una font del poble de Serradell, de l'antic terme de Toralla i Serradell, pertanyent a l'actual municipi de Conca de Dalt, al Pallars Jussà.
Està situada a 1.025 m d'altitud a la banda occidental de l'Obac de Serradell, a la dreta del barranc de Pla Mià, al vessant septentrional de la Serra de Sant Salvador.

## Enllaços externs

* Institut Cartogràfic de Catalunya
# María Sandra Julià Julià

María Sandra Julià Julià (Castelló, 8 de desembre de 1971) és una política espanyola, diputada per Castelló al Congrés durant la XII legislatura.

## Biografia

Diplomada en Estudis Empresarials per la Universitat de València. Subdelegada territorial de Ciutadans a Castelló, des de 2015 és regidora a l'Ajuntament de Moncofa. A l'octubre de 2016 va obtenir un escó al Congrés després de la dimissió de Domingo Lorenzo Rodríguez.

## Referències

* ↑ «Cambio de diputados en Ciudadanos». , 10-10-2016 [Consulta: 28 setembre 2017].
* ↑ «Julià marca las listas de C’s con nombres de su confianza Arxivat 2017-09-28 a Wayback Machine.». , 12-11-2015 [Consulta: 28 setembre 2017].
* ↑ «Sandra Juliá (C's) toma posesión como diputada por Castellón». , 18-10-2016 [Consulta: 28 setembre 2017].
# El Shad

El Shad (en àrab, الشاذ) és la primera revista de la comunitat LGBTIQ+ a Algèria. El terme significa «anormal», que és un insult als homosexuals. Un dels cofundadors afirma: «Vam triar aquest nom perquè reclamem aquesta anormalitat, de la mateixa manera que tothom és anormal».

## Descripció

Disponible online, El Shad és una revista trimestral i totalment gratuïta, destinada a la comunitat LGBTIQ+ algeriana. La revista va ser iniciada per tres membres de l'organització LGBTIQ+ Alouen. Va ser creat el novembre de 2014.
LeXo Fanzine, una revista lesbiana algeriana, va ser creada abans per un membre d'Alouen.

## Referències

* ↑ «El Shad, le magazine LGBT algérien qui veut déconstruire les différences» (en francès). France 24, 03-12-2014.
* ↑ «El Shad, le premier magazine pour les LGBT algériens» (en francès). Courrier international, 30-11-2014.
* ↑ «La revue du web #5: El Shad, premier magazine gay algérien» (en francès). TelQuel.
* ↑ Harit, Fouâd. «El Shad, premier magazine gay algérien» (en francès). Afrik.

## Enllaços externs

* El Shad online (francès)
# El Viking: Història d'un narco

El Viking: Història d'un narco (títol original en danès, The Viking - Narkokongens fald) és una minisèrie de televisió danesa estrenada el 2021. S'ha doblat i subtitulat al català.

## Sinopsi

La història narra la vida de Claus Malmqvist, considerat el narcotraficant més gran d'Europa, qui ho va tenir tot, però ho va pagar amb escreix perdent el que més valorava: la seva família. Quan era jove, desitjava una vida diferent. Havia crescut veient el seu pare, un comptable, treballar incansablement durant anys en una vida monòtona i convencional només per mantenir la família. Malmqvist va veure un altre camí, un altre món i una vida sense límits plena d'oportunitats.

## Repartiment

* Alex Høgh Andersen com a Claus Malmqvist
* Aline Brunn com a Valkyria Malmqvist
* Nicolai Jørgensen com a Lars Petersen
* Claus Malmqvist com a ell mateix
* John Alite com a ell mateix

## Referències

* 1 2 «Llega a Filmin El Vikingo: Historia de un narco, la serie sobre el mayor traficante de Europa». Europa Press, 13-07-2022. [Consulta: 23 abril 2023].
* ↑ «La caiguda d'‘El Víking', el cap del narcotràfic danès - 15 juliol 2022». [Consulta: 23 abril 2023].
* ↑ «El Viking: Història d'un narco», 2021. [Consulta: 23 abril 2023].
# Puente de las Cabras

El puente de las Cabras és un pont medieval romànic situat a la localitat soriana de Fuentepinilla (Espanya), que creua el riu Fuentepinilla. Es troba a uns 100 metres de la localitat, al costat de la carretera SO-110, en direcció a Fuentelárbol i Abejar.
Es tracta d'un pont de carreu d'un sol arc, amb alt peralt central i muralletes rectes de maçoneria. Està reforçat amb contraforts triangulars a banda i banda del pont. Es va construir sobre un anterior d'origen romà.

## Referències

* 1 2 «Fuentepinilla | Turismo en Soria». www.sorianitelaimaginas.com. Arxivat de l'original el 2019-09-28. [Consulta: 28 setembre 2019].
* ↑ «Puente de las Cabras, Vista general | Románico Digital». www.romanicodigital.com. [Consulta: 28 setembre 2019].
* ↑ IP, Proyectos. «FUENTEPINILLA (Soria)» (en castellà). Pueblos de España. [Consulta: 28 setembre 2019].
* ↑ «Historia y Arte» (en castellà). Ayuntamiento de Fuentepinilla. [Consulta: 28 setembre 2019].
# Puentedura

Puentedura és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza.

## Demografia

Evolució demogràfica :
| 1991 | 1996 | 2001 | 2004 |
| 141 | 133 | 131 | 119 |

## Vegeu també

* Mare de Déu amb el Nen (Puentedura)
# Gran Premi de França del 1998

Resultats del Gran Premi de França de Fórmula 1 de la temporada 1998, disputat al circuit de Nevers Magny-Cours el 28 de juny del 1998.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 3 | Michael Schumacher | Ferrari | 71 | 1h 34' 45. 0 | 2 | 10 |
| 2 | 4 | Eddie Irvine | Ferrari | 71 | + 19.575 s | 4 | 6 |
| 3 | 8 | Mika Häkkinen | McLaren - Mercedes | 71 | + 19.747 s | 1 | 4 |
| 4 | 1 | Jacques Villeneuve | Williams - Mecachrome | 71 | + 1' 06.965 min. | 5 | 3 |
| 5 | 6 | Alexander Wurz | Benetton - Playlife | 70 | + 1 Volta | 10 | 2 |
| 6 | 7 | David Coulthard | McLaren - Mercedes | 70 | + 1 Volta | 3 | 1 |
| 7 | 14 | Jean Alesi | Sauber - Petronas | 70 | + 1 Volta | 11 | |
| 8 | 15 | Johnny Herbert | Sauber - Petronas | 70 | + 1 Volta | 13 | |
| 9 | 5 | Giancarlo Fisichella | Benetton - Playlife | 70 | + 1 Volta | 9 | |
| 10 | 18 | Rubens Barrichello | Stewart - Ford | 69 | + 2 Voltes | 14 | |
| 11 | 11 | Olivier Panis | Prost - Peugeot | 69 | + 2 Voltes | 16 | |
| 12 | 19 | Jos Verstappen | Stewart - Ford | 69 | + 2 Voltes | 15 | |
| 13 | 17 | Mika Salo | Arrows | 69 | + 2 Voltes | 19 | |
| 14 | 16 | Pedro Diniz | Arrows | 69 | + 2 Voltes | 17 | |
| 15 | 2 | Heinz-Harald Frentzen | Williams - Mecachrome | 68 | Suspensions | 8 | |
| 16 | 10 | Ralf Schumacher | Jordan - Mugen - Honda | 68 | + 3 Voltes | 6 | |
| 17 | 22 | Shinji Nakano | Minardi - Ford | 65 | Motor | 21 | |
| Ret | 21 | Toranosuke Takagi | Tyrrell - Ford | 60 | Motor | 20 | |
| Ret | 12 | Jarno Trulli | Prost - Peugeot | 55 | Virolla | 12 | |
| Ret | 23 | Esteban Tuero | Minardi - Ford | 41 | Caixa canvi | 22 | |
| Ret | 9 | Damon Hill | Jordan - Mugen - Honda | 19 | Hidràulics | 7 | |
| Ret | 20 | Ricardo Rosset | Tyrrell - Ford | 16 | Hidràulics | 18 | |

## Altres

* Pole: Mika Häkkinen 1' 14. 929
* Volta ràpida: David Coulthard 1' 17. 523 (a la volta 59)

## Referències

* «La web Oficial de la Fórmula 1». [Consulta: 26 - 03 - 2010].
# Grimpa-soques escatós

El grimpa-soques escatós (Lepidocolaptes squamatus) és una espècie d'ocell de la família dels furnàrids (Furnariidae) que habita els boscos de l'est del Brasil.
# Vampyressa (subgènere)

Vampyressa és un subgènere de ratpenats del gènere Vampyressa de la família dels fil·lostòmids, format per 3 espècies distribuïdes per Centreamèrica i Sud-amèrica.

## Taxonomia

* Ratpenat d'orelles grogues andí (Vampyressa melissa)
* Ratpenat d'orelles grogues petit (Vampyressa pusilla)
* Vampyressa thyone

## Referències

* ↑ Distribució geogràfica (Vampyressa melissa) (anglès)
* ↑ Distribució geogràfica (Vampyressa pusilla) (anglès)
* ↑ Distribució geogràfica (Vampyressa thyone) (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Guillem Capó Mayol 'Serol'

Guillem Capó Mayol, més conegut com a 'Serol' (Sa Pobla, 1942 - Palma, 10 de febrer de 2018) va ser un promotor cultural i directiu esportiu balear.
Es va iniciar al món 'santantonier' a l'edat de disset anys, quan va formar part dels caparrots iniciant-se en els peculiars passos de la dansa de la tradicional cançó "jo i un pastor". Al cap d'uns anys va passar a ser el 'cap' dels caparrots, interpretant l'emblemàtica figura de Groucho Marx. Després d'una trajectòria de vint-i-tres anys en la formació, va fundar l'agrupació de ball folklòric "Ballada Poblera", un nom triat per l'excronista Alexandre Ballester Moragues. Durant anys passejà l'estendard de l'agrupació per tot Mallorca i en moltes comunitats de la península Ibèrica. En els darrers anys va exercir com a professor de ball de l'esmentada agrupació. En els seus temps mossos va pertànyer a la "Penya els Rebels", penya de joves que assistien a tots els partits que disputava la Unió Esportiva Poblera en la seva època de camp Sa Fortalesa. Durant quaranta anys fou directiu d'aquest Club de futbol.
Reconeixent la seva implicació amb el món de la cultura i l'esport poblers, l'any 2016 fou elegit clamater de les Festes de Sant Antoni de Sa Pobla.
El febrer del 2018 va morir després d'una greu malaltia que no va poder superar, durant la qual fou intervingut quirúrgicament i ingressat a l'Hospital Universitari Son Espases de Palma.

## Referències

* 1 2 3 «UD Poblense, fallece el directivo Guillem “Serol”». Futbol Balear, 11-02-2018 [Consulta: 11 setembre 2020].
* 1 2 3 Crespí, Maria Antònia «Guillem 'Serol' será la figura que exclamará el 'Visca Sant Antoni' en las Completes». Diari de Mallorca, 09·01·2016 [Consulta: 11 setembre 2020].
# Guillem Cantarelles

Guillem Cantarelles, (Mallorca, segle xiv) bruixoler, es troba documentat entre 1353 i 1362. A la Mallorca medieval la professió de bruixoler, fabricant de brúixoles, s'utilitzà indistintament amb la de mestre de cartes de navegar, cartògraf, per la qual cosa hom ha especulat que fos la baula de transmissió dels patrons cartogràfics d'Angelí Dolcet, primer cartògraf que signa una carta a Mallorca, el 1339, als tallers del jueu Cresques Abraham i del cristià Guillem Soler, actius a la dècada dels seixanta del segle xiv.
No es conserva cap obra signada per ell, però el fragment d'una carta nàutica de mitjan segle xiv, ms. Vat. lat. 14.207 de la Biblioteca Vaticana, li podria ser atribuïda a ell o algun altre autor coetani desconegut.

## Bibliografia

* Pujades i Bataller, Ramon j. Les cartes portolanes: la representació medieval d'una mar solcada. Barcelona: Institut d'Estudis Catalans, 2007. ISBN 978-84-393-7576-0.
* Pujades i Bataller, Ramon J. La carta de Gabriel Vallseca de 1439. Barcelona: Lumenartis, 2009. ISBN 978-84-612-3682-4 [Consulta: 18 desembre 2009]. Arxivat 2008-12-19 a Wayback Machine.

## Vegeu també

* Llista cronològica de cartògrafs portolans mallorquins
# Puente la Reina de Jaca

Puente la Reina de Jaca (en aragonès Puent d'a Reina de Chaca) és un municipi aragonès situat a la província d'Osca i enquadrat a la comarca de la Jacetània.
El seu terme municipal inclou els nuclis de Santa Engracia de Jaca i Javierregay.
La temperatura mitjana anual és de 11° i la precipitació anual, 780 mm.

## Demografia

Evolució demogràfica (Font: (en castellà). Institut Nacional d'Estadística, 02-01-2013. [Consulta: 02-11-2013].) :
| 1981 | 1991 | 2001 |
| 320 | 295 | 262 |

## Referències

* ↑ Consello Asesor de l'Aragonés, Toponimos mayors d'a comarca d'a Chazetania (en aragonès)
* ↑ «Gran Enciclopèdia Aragonesa, Puente la Reina de Jaca». Arxivat de l'original el 2016-05-28. [Consulta: 1r setembre 2016].
# Vehicle de mobilitat personal

* No s'ha de confondre amb Vehicle de mobilitat.
Un vehicle de mobilitat personal (VMP) és un tipus de vehicle generalment recent (del segle xxi), d'una sola plaça, concebut per a la micromobilitat. Es caracteritza per estar propulsat exclusivament per motors elèctrics i per assolir una velocitat màxima que normalment no excedeix els 25 km/h. A causa de la seva creixent popularitat, les legislacions de nombrosos països estan contemplant la manera de classificar-los i regular-ne l'ús.
Alguns tipus de vehicles de mobilitat personal són els patinets elèctrics, els monocicles autoequilibrats, les taules de dues rodes autoequilibrades i giròpodes com el Segway. No se solen considerar com a tals les bicicletes elèctriques, ja que combinen la seva propulsió mitjançant un motor elèctric amb el pedaleig de l'usuari.

## Regulació espanyola

El 30 de desembre de 2020 va entrar en vigor el Reial Decret 970/2020 pel qual es modificava el Reglamento General de Vehículos i el Reglamento General de Circulación. El nou reglament va definir el vehicle de mobilitat personal com un vehicle d'una o més rodes dotat d'una única plaça i propulsat exclusivament per motors elèctrics que poden proporcionar al vehicle una velocitat màxima per disseny compresa entre 6 i 25 km/h. D'aquesta definició s'exclouen els vehicles per a persones de mobilitat reduïda, els vehicles de competició, els vehicles dotats de selló però no de sistema de autoequilibrat, els vehicles amb una tensió de treball major de 100 VCC o 240 VAC i els vehicles de motor de dues i tres rodes i els quadricicles ja contemplats en el Reglament n.º 168/2013 del Parlament Europeu i del Consell. Els VMP es consideren així com vehicles amb caràcter general, equiparant-se les obligacions dels seus conductors a les dels conductors d'altres vehicles quant a la taxa d'alcoholèmia, a la prohibició de conduir sota la influència de les drogues o l'ús d'auriculars i telèfon mòbil.

## Referències

* 1 2 «Real Decreto 970/2020, de 10 de noviembre, por el que se modifican el Reglamento General de Circulación, aprobado por Real Decreto 1428/2003, de 21 de noviembre y el Reglamento General de Vehículos, aprobado por Real Decreto 2822/1998, de 23 de diciembre, en materia de medidas urbanas de tráfico». Boletín Oficial del Estado, (297), 11-11-2020, pàg. 98638-98643.. Article 2, punt 6d
* ↑ «Reglamento (UE) nº 168/2013 del Parlamento Europeo y del Consejo, de 15 de enero de 2013, relativo a la homologación de los vehículos de dos o tres ruedas y los cuatriciclos, y a la vigilancia del mercado de dichos vehículos». Diari Oficial de la Unió Europea, 60, 02-03-2013, pàg. 52-128. DOUE-L-2013-80407.
* ↑ «¿Qué es un «vehículo de movilidad personal»?». RACC. [Consulta: 23 febrer 2022].
# Edward Janssens

Edward Janssens (Londerzeel, 18 de gener de 1946) va ser un ciclista belga, que fou professional entre 1969 i 1978. No va obtenir cap victòria de renom, però finalitzà dues vegades entre els 10 primers al Tour de França.

## Palmarès

* 1968
** Vencedor d'una etapa de la Volta a Àustria
* 1970
** 1r a Ohain
* 1971
** 1r al Gran Premi Briek Schotte
* 1973
** Vencedor d'una etapa de la Volta a Bèlgica
* 1975
** 1r a la Leeuwse Pijl
** 1r a la Strombeek-Bever

## Resultats al Tour de França

* 1969. 40è de la classificació general
* 1971. 75è de la classificació general
* 1972. 10è de la classificació general
* 1974. 22è de la classificació general
* 1975. 9è de la classificació general
* 1977. 17è de la classificació general
* 1978. 16è de la classificació general

### Resultats al Giro d'Itàlia

* 1973. 32è de la classificació general
* 1974. 34è de la classificació general
* 1976. 27è de la classificació general

### Resultats a la Volta a Espanya

* 1970. 44è de la classificació general
* 1971. 58è de la classificació general
* 1973. 25è de la classificació general

## Enllaços externs

* Fitxa d'Edward Janssens a sitiodeciclismo.net